open-index/open-wikipedia-markdown huggingface dataset:
Lí Chong-hiân

**Lí Chong-hiân** (), phian-miâ "Sió-hoe-hiân (小花賢)", sī Tâi-oân ê iá-kiû soán-chhiú, bo̍k-chiân tī Tiong-hôa Chit-pāng Hù-pang Hān-chiòng hāu-le̍k, mā sī 21U kah Kong-chiu Sè-tāi-ūn ê koan-kun-tūi sêng-oân. In-ūi tī 21U kah tùi kok-sió gō͘-nî khai-sí it-ti̍t-kàu ko-tiong lóng sī tūi-iú ê Chô Iū-lêng cho͘-sêng "káu-it liân-sòaⁿ", pēng-chhiáⁿ tit-tio̍h chòe-ka saⁿ-lúi-chhiú, siū-tio̍h koan-chù.

I tī 2016 nî chham-ka kùi-tiong soán-siù, hō͘ Gī-tāi Sai-gû í tē-saⁿ-lûn tē-cha̍p-ūi kéng tio̍h, í 360-bān chhiam-iok-kim ka-bêng Gī-tāi Sai-gû. Lí Chong-hiân tú ka-bêng ê sî, chóng kàu-liān Ia̍p Kun-chiong hi-bāng i tī bī-lâi thang kái chò iû-kek-chhiú. Lí Chong-hiân tī 2016 nî kah 2017 nî kiû-kùi tam-jīm saⁿ-lúi-chhiú, 2018 nî kàu 2022 nî chú-iàu sī chò iû-kek-chhiú. 2023 nî koh tńg-khì siú saⁿ-lúi, 2024 nî sin ê chóng-kàu-liān Tân Kim-hong kah Ji̍t-pún-che̍k ê lāi-iá kàu-liān thó-lūn liáu-āu, koat-tēng hō͘ Lí Chong-hiân kái chò jī-lúi-chhiú.

## Keng-le̍k
* Tâi-pak-chhī Bān-hôa-khu Tang-hn̂g Kok-sió Siàu-pāng-tūi
* Tâi-pak-chhī Tiông-khèng Kok-tiong Chheng-siàu-pāng-tūi
* Thô-hn̂g-koān Pêng-tìn Ko-tiong Chheng-pāng-tūi
* Tâi-oân Tiān-le̍k Iá-kiû-tūi chioh-chiòng (2014 nî 7 goe̍h－8 goe̍h)
* Kok-li̍p Thé-io̍k Tāi-ha̍k (Tâi-oân Bì-lù) Iá-kiû-tūi
* Tiong-hôa Chit-pāng Gī-tāi Sai-gû (2016 nî 8 goe̍h 25－2016 nî 10 goe̍h 31)
* Tiong-hôa Chit-pāng Hù-pang Hān-chiòng (2016 nî 11 goe̍h 1 hō－）

## Sêng-pāng Kok-chhiú Keng-le̍k
* 2014 nî 21U Sè-kài-poe Iá-kiû-sài Tiong-hôa-tūi
* 2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Te̍k-sû Sū-chek
* 2016 nî 9 goe̍h 4 hō e-po͘ tī Sin-chng Iá-kiû-tiûⁿ tùi-chiàn Thóng-it 7-ELEVEn Sai ê pí-sài, bīn-tùi tâu-chhiú Bruce (Bruce Billings) kòng chhut seng-gâi thâu-chi̍t-ki an-táⁿ, sī chi̍t-ki jī-lúi an-táⁿ.
* 2016 nî 9 goe̍h 29 tī Chiu-chè Iá-kiû-tiûⁿ tùi-chiàn Lamigo Thô-oân, bīn-tùi hō͘-oān tâu-chhiú Iû Chong-jû, kòng chhut nn̄g-hun táⁿ-tiám ê hőng-bú-láng, sī seng-gâi thâu-chi̍t-hong.
* 2017 nî 4 goe̍h 15 tī Sin-chng Iá-kiû-tiûⁿ tùi-chiàn Thóng-it 7-ELEVEn Sai, 9-kio̍k-hā bīn-tùi chiong-kiat-chiá  (Mike DeMark), kòng chhut seng-gâi thâu-chi̍t-ki chài-kiàn an-táⁿ.
* 2017 nî 4 goe̍h 30 tī Sin-chng Iá-kiû-tiûⁿ tùi-chiàn Lamigo Thô-oân, 11-kio̍k-hā bīn-tùi tâu-chhiú Chu Chùn-siông, kòng chhut seng-gâi tē-jī-ki chài-kiàn an-táⁿ.

## Chit-pāng Seng-gâi Sêng-chek

## Chù-kha

## Chham-khó Chu-liāu

## Gōa-pō͘ Liân-kiat
*
*
*
2017 nî Tâi-oân Tōa-sài

**2017 nî Tiong-hôa Chit-pāng Chóng-koan-kun-sài**, koh hō-chò **2017 nî Tâi-oân Tōa-sài**, sī Tiong-hôa Chit-pāng 28 nî ê siōng-bóe chi̍t-ê hē-lia̍t-sài, hē-lia̍t-sài sī 6-chiàn-4-sèng-chè
, seng tit-tio̍h 4 sèng ê kiû-tūi tio̍h sī kai-nî ê chóng-koan-kun; hē-lia̍t-sài tī 2018 nî 10 goe̍h 27 kàu 11 goe̍h 2 hō chìn-hêng, hun-pia̍t tī Thô-hn̂g Kok-chè Iá-kiû-tiôⁿ kah Tâi-tiong Chiu-chè Iá-kiû-tiôⁿ kí-hêng, chham-sài ê 2 ki kiû-tūi hun-pia̍t sī pau-pān siōng-hā-pòaⁿ-kùi koan-kun ê Lamigo Thô-oân kah Kùi-āu Thiau-chiàn-sài phah-iâⁿ ê Tiong-sìn Hiaⁿ-tī.

Che sī nn̄g-tūi tē-3-pái tī Tâi-oân Tōa-sài tú-tio̍h. Chêng 2-pái hun-pia̍t tī 2014 nî kah 2015 nî, lóng sī Lamigo Thô-oân tit-tio̍h chóng-koan-kun.

Lēng-gōa, che-sī Tâi-oân Tōa-sài sú-siōng tē-jī-pái chhut-hiān pó-sàng-sèng ê chōng-hóng, chêng-chi̍t-pái sī 2002 nî, hit-tang-chūn pau-pān siōng-hā-pòaⁿ-kùi koan-kun ê Hiaⁿ-tī Chhiōⁿ tī ū pó-sàng 1-sèng ê chêng-hóng, í 4-0 phah iâⁿ Tiong-sìn Keng. Chit-pái Lamigo Thô-oântī ū pó-sàng 1-sèng ê chêng-hóng, seng su chi̍t-tiôⁿ liáu-āu liân iâⁿ saⁿ-tiôⁿ, hē-lia̍t-sài í 4-1 tit-tio̍h tūi-sú tē-gō͘-ê chóng-koan-kun.

## Teng-lo̍k Miâ-toaⁿ

## Ta̍k Tiôⁿ Sài-hóng

### Tē-1-tiôⁿ (10 / 28)

### Tē-2-tiôⁿ (10 / 29)

### Tē-3-tiôⁿ (10 / 31)

### Tē-4-tiôⁿ (11 / 2)

## Te̍k-sû Kì-lo̍k

* Lamigo Thô-oân tē-jī-chiàn tan-tiôⁿ phah chhut chhit-ki jī-lúi an-táⁿ, sī chóng-koan-kun-sài ê sin-kì-lo̍k
* Tē-saⁿ-chiàn Lamigo Thô-oân ê Lîm Sêng-hui m̄-nā chiâⁿ-chò chóng-koan-kun-sài siōng-siàu-liân kòng chhut hőng-bú-láng ê thûi-á-chhiú, tan-tiôⁿ 8-hun tá-tiám mā hō͘ i chiâⁿ-chò Tâi-oân Tōa-sài tan-tiôⁿ siōng-chē tá-tiám ê soán-chhiú. Lamigo Thô-oân tan-tiôⁿ tit-tio̍h 19-hun, iâⁿ tùi-chhiú 16-hun, mā lóng phah-phòa 1996 nî Chóng-koan-kun-sài tē-it-chiàn ê kì-lo̍k, nn̄g-tūi lóng-chóng 22-hun mā-sī chóng-koan-kun-sài ê sin-kì-lo̍k
* Tân Chùn-siù tī chóng-koan-kun-sài ê táⁿ-kek-lu̍t 0.714 mā-sī chóng-koan-kun-sài ê sin-kì-lo̍k.
* Tiong-sìn Hiaⁿ-tī chiâⁿ-chò Tâi-oân Tōa-sài sú-siōng thâu-chi̍t-ki sì-liân-a ê kiû-tūi.
* Lîm Eng-kia̍t tī 6-ki kiû-tūi phah-piàⁿ liáu-āu, chóng-sǹg-sī tit-tio̍h chit-pāng seng-gâi ê thâu-chi̍t-ê chóng-koan-kun.

## Chù-kha

## Chham-khó Chu-liāu

## Gōa-pō͘ Liân-kiat

* 中華職業棒球大聯盟
* 2017 nî Tâi-oân Tōa-sài sò͘-kì:
** Táⁿ-kek sêng-chek
** Tâu-chhiú sêng-chek
** Siú-pī sêng-chek
2017 nî Tiong-hôa Chit-pāng Kùi-āu Thiau-chiàn-sài

**2017 nî Tiong-hôa Chit-pāng Kùi-āu Thiau-chiàn-sài** sī Tiong-hôa Chit-pāng 28 nî Kùi-āu-sài tē-1-lûn. In-ūi Lamigo Thô-oân pau-pān siōng-hā-pòaⁿ-kùi koan-kun, tit-tio̍h pó-sàng Tâi-oân Tōa-sài ê chu-keh pēng-chhiáⁿ ū chi̍t-tiôⁿ ê pó-sàng-sèng, choân-nî sèng-lu̍t tē-jī ê Thóng-it 7-ELEVEn Sai tio̍h-ài kah choân-nî sèng-lu̍t tē-saⁿ ê Tiong-sìn Hiaⁿ-tī chìn-hêng 5 chiàn 3 sèng ê pí-sài. Pún sài-sū tī 2017 nî 10 goe̍h 20 kàu 10 goe̍h 23 kí-hêng. Lo̍h-bóe Tiong-sìn Hiaⁿ-tī í 3 sèng 1 pāi phah iâⁿ Thóng-it Sai, ji̍p-khì Chóng-koan-kun-sài thiáu-chiàn Lamigo Thô-oân.

## Ta̍k Tiôⁿ Sài-hóng

### Tē-1-tiôⁿ

### Tē-2-tiôⁿ

### Tē-3-tiôⁿ

### Tē-4-tiôⁿ

## Chham-khó Chu-liāu

## Gōa-pō͘ Liân-kiat
Ngó͘-iâⁿ

**Ngó͘-iâⁿ** (五營) sī Tâi-oân Hàn-jîn chāi-tē sìn-gióng chi̍t khoán sîn-bêng, tī chhun ê tang, sai, lâm, pak sì ê hong-ūi khí biō-á, pó-hō͘ kéng ê pêng-an.
Lars von Trier

**Lars von Trier**, Tan-be̍h ê tiān-iáⁿ tō-ián. I tī 11 hòe ê sî tō khai-sí iōng 8mm té-phìⁿ siok-iáⁿ-ki phah tiān-iáⁿ. 1979 nî khó ji̍p Tan-be̍h Tiān-iáⁿ Ha̍k-hāu. 1984 nî phah thâu chi̍t phō tn̂g-phìⁿ *Forbrydelsens element*, chham-ha̍p Tek-kok piáu-hiān-chú-gī kah Bí-kok o͘-sek tiān-iáⁿ ê hong-keh, tī Tē-37 Kài Hoat-kok Cannes Tiān-iáⁿ-cheh tit tio̍h Chòe-ka Ki-su̍t Chióng.

1991 nî, tō-ián *Zentropa*, tī Tē-44 Kài Cannes Tiān-iáⁿ-cheh tit tio̍h Choân-kiû Ki-su̍t Tāi-chióng. 1995 nî, kah kî-thaⁿ ê siàu-liân tō-ián kiōng-tông chhiam-sú "Dogme 95 Soan-giân". 1996 nî phah ài-chêng-phìⁿ *Breaking the Waves*, tī Tē-49 Kài Cannes Tiān-iáⁿ-cheh tit Phêng-sím-thoân Tāi-chióng. 1999 nî phah "The Idiots", tī Tē-49 Kài Berlin Tiān-iáⁿ-cheh tit Gîn-hîm Chióng.

2000 nî tō-ián *Dancer in the Dark*, tī Tē-53 Kài Cannes Kok-chè Tiān-iáⁿ-cheh tit Chòe-ka Kim-chong-lū (金棕櫚) Chióng. Kî-thaⁿ chok-phín iáu ū *Riget*, *Dogville*, *Melancholia*, *Nymphomaniac* téng. I ê chok-phín kiông-tiāu si̍t-giām-sèng kah kí-lo̍k-sèng, ū chin chē hoán-poān ê cheng-sîn.
​
​
Lūi-pia̍t:Tan-be̍h jîn-bu̍t
Lūi-pia̍t:Tō-ián
Tiong-hôa Chit-pāng 30 nî

**Tiong-hôa Chit-pāng 30 nî**, sī Tiong-hôa Chit-pāng 2019 nî ê kiû-kùi; pún sài-kùi tī 2019 nî 3 goe̍h 23 khai-sí, ta̍k-tūi lóng-chóng ài chìn-hêng 120 tiôⁿ lē-hêng-sài (siōng-hā pòaⁿ-kùi kok 60 tiôⁿ).

## Sài-têng
* Koaⁿ-pān Jia̍t-sin-sài: 3 goe̍h 12－3 goe̍h 19
* Siōng-pòaⁿ-kùi: 3 goe̍h 23－6 goe̍h 16 (bô pau-hâm pó͘-sài)
* Hā-pòaⁿ-kùi: 7 goe̍h 5 hō－9 goe̍h 29 (bô pau-hâm pó͘-sài)
* Chóng-koan-kun-sài: 10 goe̍h 12－10 goe̍h 17

## Kok-tūi Chú-tiôⁿ An-pâi

## Lē-hêng-sài
### Siōng-pòaⁿ kiû-kùi

### Hā-pòaⁿ kiû-kùi

### Choân-nî kiû-kùi

## Kùi-āu-sài

Chù: Hù-pang Hān-chiòng sui-jiân sī nî-tō͘ tē-it, tān-sī in-ūi kah siōng-pòaⁿ-kùi koan-kun Lamigo Thô-oân pēng-lia̍t, só͘-í bô-iân kùi-āu-sài.

## Kok-hāng Sò͘-kì Pâi-hâng
### Iá-chhiú

**Táⁿ-kek-lu̍t**

**An-táⁿ**

**Choân-lûi-táⁿ**

**Táⁿ-tiám**

**Thau-luí**

### Tâu-chhiú

**Hông-gū-lu̍t**

**Sèng-tâu**

**Kiù-oān**

**Tiong-kè**

**Toat sa̋n-sín**

## Chióng-hāng

**Chóng-koan-kun**

**Chòe-ka chóng-kàu-liān**

**Kim-chhiú-thò**

**Chòe-ka 9-jîn kah chí-tēng táⁿ-kek**

**Nî-tō͘ MVP**

**Chòe-ka nî-tō͘ sin-lâng**

**Chòe-ka chìn-pō͘ chióng**

## Chham-khó Chu-liāu

## Gōa-pō͘ Liân-kiat
*中華職棒大聯盟全球資訊網
*
Siau Sap

**Siau Sap** (蕭颯), Tâi-oân ê siáu-soat-ka, iā-sī phiân-kio̍k-ka. Tùi 16 hòe khai-sí siá-chok, tē-jī nî chhut-pán siáu-soat-chi̍p "Tiông Thê" (長堤), āu--lâi iáu ū "Ji̍t-kng Iáⁿ-kéng", "Jī-tō͘ Bi̍t-goe̍h", "Guá Jî Hàn-seng", "Hâ Hui Chi Chhia" (霞飛之家), "Jîng-ài ê Kùi-chiat", "Siàu-liân A-sin", "Sió-tìn I-sing ê Ài-chêng", "Jû-bōng-lēng", "Hoán-hiong Chat-kì" téng chok-phín. Bat tit-tio̍h Liân-ha̍p-pò té-phian kah tiong-phian siáu-soat-chióng, Tiong-kok Sî-pò té-phian siáu-soat thui-chiàn-chióng. 1985 nî, iû "Hâ Hui Chi Chhia" kái-pian ê tiān-iáⁿ "Guá án-ne kòe chi̍t-seng" (我這樣過了一生) tit-tio̍h tē 22 kài Tâi-oân Tiān-iáⁿ Kim-má Chióng chòe-ka kái-pian kio̍k-pún chióng. I ê chá-kî chok-phín tùi chêng-ài kah hun-in ū chin chē kuan-chhat, āu--lâi koh kā chèng-tī kah pún-thóo le̍k-sú ê koan-chù ká-kiông--khí-lâi, giâm-siok teh su-khó Tâi-oân hiān-tāi to͘-chhī ê siā-hōe būn-tôe.
Ko-lê Kun

**Ko-lê-kok Kun** (Hàn-jī: 高麗國軍; Ko-lê-jī: 고려국군) sī Ko-lê-kok ê kun-tūi. Kiaⁿ-kun (응양군;鷹揚軍·용호군;龍虎軍) • 6-oē • Chiu-kun (주현군;州縣軍·주진군;州鎭軍).

Lūi-pia̍t:Ko-lê
Lūi-pia̍t:kun-sū
Chò-chiò

**Chò-chiò** (做醮) sī Tō-kàu ê chi̍t ê kî-tó gî-sek. Tī biō kí hó, sîn-siōng khai-kong-tiám-gán, chhiau-tō͘ sí-lâng ê sî-hāu, ē chhiáⁿ sai-kong ia̍h sī hoê-siūⁿ, kí toâⁿ kî-tó pêng-an, che gî-sek kiò chò chò-chiò.
Siā-sîn chò-hì

**Siā-sîn chò-hì** (謝神做戲) sī sîn-bêng seⁿ-ji̍t, sîn ê biō kí hó, sîn-siōng khai-kong-tiám-gán, thoân-thóng cheh-ji̍t, ia̍h-sī chò-chiò ê sî-hāu, ē chhiáⁿ lâng lâi chò-hì.
Tīn-thâu

**Tīn-thâu** (陣頭) sī chí iû-hêng tūi-ngó͘. Tī ngiâ-sîn ê sî-hāu, chí chham-ka piáu-ián ê ga̍k-thoân kap iû-hêng gē-su̍t thoân-thé. Chhut-miâ ê tīn-thâu ū lâm-koán (南管), pak-koán (北管), Sòng-kang-tīn (宋江陣), chhia-kó͘-tīn (車鼓陣), giâ-kang-koh (蜈蚣閣) téng-téng.
Toā-sian-ang-á

**Toā-sian-ang-á** sī ngiâ-sîn ê sî-hāu chhut-miâ ê tīn-thâu, piáu-ián ê lâng chiong ka-kī ê sin-thé tà ji̍t toā-hêng ê sîn-bêng ang-á iû-hêng.
Lô-chhia

**Lô-chhia** (哪吒) sī Tō-kàu kap Hàn-jîn bîn-kan sìn-gióng ê sîn-bêng, i ê goân-hêng sī Ìn-tō͘-kàu kap Hu̍t-kàu lāi-bīn ê Nalakuvara.
2016 nî Tâi-oân Tōa-sài

**2016 nî Tiong-hôa Chit-pāng Chóng-koan-kun-sài**, koh hō-chò **2016 nî Tâi-oân Tōa-sài**, sī Tiong-hôa Chit-pāng 27 nî ê siōng-bóe chi̍t-ê hē-lia̍t-sài, hē-lia̍t-sài sī 7-chiàn-4-sèng-chè, seng tit-tio̍h 4 sèng ê kiû-tūi tio̍h sī kai-nî ê chóng-koan-kun; hē-lia̍t-sài tī 2016 nî 10 goe̍h 22 kàu 10 goe̍h 19 chìn-hêng, hun-pia̍t tī Tâi-tiong Chiu-chè Iá-kiû-tiôⁿ kah Thô-hn̂g Kok-chè Iá-kiû-tiôⁿ kí-hêng, chham-sài ê 2 ki kiû-tūi hun-pia̍t sī siōng-pòaⁿ-kùi koan-kun Tiong-sìn Hiaⁿ-tī kah hā-pòaⁿ-kùi koan-kun Gī-tāi Sai-gû.

Lo̍h-bóe Gī-tāi Sai-gû tī liân su nn̄g-tiôⁿ liáu-āu iōng sì-liân-seng phah iâⁿ Tiong-sìn Hiaⁿ-tī, tit-tio̍h kiû-thoân-sú ûi-it chi̍t-ê chóng-koan-kun, sī Tâi-oân Tōa-sài sú-siōng tē-sì-ê tī thâu-chi̍t-chiàn phah su ê chóng-koan-kun kiû-tūi.

## Teng-lo̍k Miâ-toaⁿ

## Ta̍k Tiôⁿ Sài-hóng

### Tē-1-tiôⁿ

### Tē-2-tiôⁿ

### Tē-3-tiôⁿ

### Tē-4-tiôⁿ

### Tē-5-tiôⁿ

### Tē-6-tiôⁿ

## Kì-lo̍k
* Tiong-sìn Hiaⁿ-tī Lîm Tì-sèng tī tē-saⁿ-tiôⁿ kòng chhut saⁿ-ki hőng-bú-láng, sī Tâi-oân Tōa-sài thâu-chi̍t-pái chhut-hiān tan-tiôⁿ sam-hiáng-phàu.
* Tiong-sìn Hiaⁿ-tī (pau-hâm chiân-sin Hiaⁿ-tī Chhiōⁿ) chiâⁿ-chò Tiong-chit thâu-chi̍t-ki saⁿ-liân-pà kah saⁿ-liân-a lóng bat ta̍t-sêng kòe ê kiû-tūi.
* Gī-tāi Sai-gû kiat-sok tī Tâi-oân Tōa-sài kheh-tiôⁿ 6-liân-pāi ê liân-bêng sin-kì-lo̍k.

## Chham-khó Chu-liāu

## Gōa-pō͘ Liân-kiat
*中華職業棒球大聯盟
Tiong-hôa Bîn-kok Keng-chè-pō͘

**Keng-chè-pō͘** (經濟部) sī Tiong-hôa Bîn-kok Chèng-hú chú-koán keng-chè sū-bū ê pō͘-bûn, lē-sio̍k Hêng-chèng-īⁿ.

## Chó͘-chit
### Hù-sio̍k ki-koan
* Sán-gia̍p Hoat-tián-sú
* Siong-gia̍p Hoat-tián-sú
* Kok-chè Bō͘-e̍k-sú
* Lêng-goân-sú (能源署)
* Chúi-lī-sú (水利署)
* Tì-sek Châi-sán-kio̍k (智慧財產局)
* Piau-chún Kiám-giām-kio̍k (標準檢驗局)
* Sán-gia̍p Hn̂g-khu Koán-lí-kio̍k (產業園區管理局)

### Sū-gia̍p ki-kò͘
* Tâi-oân Tiān-le̍k Kong-si
* Tâi-oân Tiong-iû Kong-si
* Tâi-oân Chū-lâi-chúi Kong-si
* Tâi-oân Thn̂g-gia̍p Kong-si

Lūi-pia̍t:Hêng-chèng-īⁿ
Lūi-pia̍t:Tiong-hôa Bîn-kok tiong-iong hêng-chèng ki-koan
Bryan Woodall

**Bryan Woodall** (), sī Bí-kok ê iá-kiû soán-chhiú, tī 2008 nî soán-siù hō͘ A-lī-song-ná Hiáng-bóe-chôa í tē-21-lûn tē-648-ūi kéng-tio̍h, siōng-koân bat peh khí--lih Sió-liân-bêng 3A. 2015 nî lâi-kàu Tâi-oân hoat-tián, teng-lo̍k-miâ "**Ngó͘-to̍k** (Hôa-gí:  *Wǔdúo*)", bat hāu-le̍k kòe Tiong-sìn Hiaⁿ-tī, Hù-pang Hān-chiòng, chit-má tī Tiong-hôa Chit-pāng Bī-choân Liông tam-jīm sian-hoat tâu-chhiú kiam hō͘-oān tâu-chhiú.

2018 nî tī Hù-pang Hān-chiòng hāu-le̍k ê sî, í 14-seng 10-pāi tit-tio̍h Tiong-hôa Chit-pāng Sèng-tâu-ông kah Chòe-ka 10-jîn Chióng.

## Keng-le̍k
* Bí-kok Chit-pāng A-lī-song-ná Hiáng-bóe-chôa (Sió-liân-bêng, 2008 nî－2014 nî)
* A-lī-song-ná Chhiu-kùi Liân-bêng Scottsdale Giat-á (2010 nî) 
* A-lī-song-ná Chhiu-kùi Liân-bêng Iâm-hô Ló͘ (2011 nî)
* Bí-kok Chit-pāng To̍k-li̍p Liân-bêng Lancaster Stormers（2015, 2016 nî)
* Tiong-hôa Chit-pāng Tiong-sìn Hiaⁿ-tī (2015 nî, 2016 nî－2017 nî)
* Tiong-hôa Chit-pāng Hù-pang Hān-chiòng (2018 nî－2019 nî 8 goe̍h 31, 2020 nî)
* Tiong-hôa Chit-pāng Bī-choân Liông (2021 nî－)

## Te̍k-sû Sū-chek
* 2017 nî 8 goe̍h 20, tī Toā-pi-ô͘ Iá-kiû-tiôⁿ tùi-chiàn Hù-pang Hān-chiòng, 9-kio̍k kan-na sit chi̍t-hun, tit-tio̍h tī Tâi-oân ê thâu-chi̍t-tiôⁿ oân-tâu seng.
* 2024 nî 9 goe̍h 14, tī Tâi-pak Tōa-kī-tàn tùi-chiàn Tiong-sìn Hiaⁿ-tī, Woodall iōng 79-kiû chú tâu 5-kio̍k sit 2-hun, tit-tio̍h Tiong-chit tē-9-tang ê nî-chu, chiâⁿ-chò tē-jī-ūi sek-iōng "Loree tiâu-khoán", bē chiàm gōa-che̍k kiû-oân miâ-gia̍h ê iôⁿ-chiòng, tī keh-nî khai-sí ē-tàng iōng "pún-thó͘ iôⁿ-chiòng" kiû-oân ê sin-hūn chhut-sài.

## Chit-pāng Seng-gâi Sêng-chek
### Bí-kok Chit-pāng
* Sió-liân-bêng tâu-kiû kio̍k-sò͘ 401.0-kio̍k, 26-sèng 31-pāi, chū-chek-hun-lu̍t 3.84, To̍k-li̍p Liân-bêng tâu-kiû kio̍k-sò͘ 146.1-kio̍k, 7-sèng 4-pāi, chū-chek-hun-lu̍t 2.89.
### Tiong-hôa Chit-pāng

## Chham-khó Chu-liāu

## Gōa-pō͘ Liân-kiat

*
Liāu Jīm-lúi

**Liāu Jīm-lúi** (;  *Ryao Renrei*, ) sī Tâi-oân ê chit-gia̍p iá-kiû soán-chhiú, bo̍k-chiân tī Tiong-hôa Chit-pāng Hù-pang Hān-chiòng hāu-le̍k, siú-pī ūi-tì sī tâu-chhiú, chìn-chêng bat tī Bī-choân Liông tâu-kiû. Sió-tī Liāu It-tiong mā sī chit-pāng tâu-chhiú, chit-má tī Tâi-kǹg Hiông-eng.

## Seng-gâi
Ko-tiong ê sî bat khì Ji̍t-pún liû-ha̍k, pit-gia̍p liáu-āu tńg-lâi Tâi-oân. 2014 nî Liāu Jīm-lúi hō͘ Bí-kok Chit-pāng Pittsburgh Hái-chha̍t-tūi lô-bāng, khai-sí i ê chit-gia̍p seng-gâi, tī Hái-chha̍t-tūi Sió-liân-bêng ê hit nn̄g-tang, kàu-liān tùi i ê tâu-kiû ki-chè chìn-hêng kái-chō, tān-sī hāu-kó bô-hó koh chō-sêng thè-pō͘, lo̍h-bóe Liāu Jīm-lúi koat-tēng ka-kī thê-chhut lī-khui kiû-tūi tńg-lâi Tâi-oân. Āu-lâi hō͘ Khai-lâm Tāi-ha̍k kàu-liān Koeh-lí Kiàn-hu tiâu-chéng kòe liáu-āu, i tau̍h-tau̍h-á kā khah-hó ê tâu-kiû kám-kak chhōe--tńg-lâi--ah, pēng-chhiáⁿ tī 2015 nî A-chiu Tang-kùi Iá-kiû Liân-bêng lāi-té tâu-chhut 154km/h ê kiû-sok, koh-chi̍t-pái hō͘ kiû-thàm chù-ì--tio̍h.

In-ūi Liāu Jīm-lúi bat tī Ji̍t-pún kiōng-seng ko-tiong tha̍k-chheh 3-tang, só͘-í thang í soán-siù kiû-oân ê sin-hūn ka-ji̍p Ji̍t-pún Chit-pāng, tī 2016 nî-té ê ê Ji̍t-pún Chit-pāng soán-siù-hōe, i hō͘ Tho̍k-māi Kī-jîn í tē-chhit chí-miâ kéng tio̍h, i sin-koân 201 kong-hun, thé-tāng 125 kong-kin ê sin-châi, mā sī Ji̍t-chit soán-siù-hōe sú-siōng siōng-koân, siōng-tāng ê kì-lo̍k. 2017 nî kui-kùi tī Kī-jîn jī-kun chhut-sài, bat tâu chhut kò-jîn seng-gâi siōng-koân ê 157km/h kiû-sok。2018 nî kùi-āu hō͘ Kī-jîn-tūi sek-chhut, āu-lâi chham-ka 11 goe̍h ê Ji̍t-chit chiàn-le̍k-gōa chhek-chhì-hōe, Kî-gio̍k Se-bú Sai koan-chhat liáu-āu koat-tēng kā Liāu Jīm-lúi chhiam--lo̍h-lâi. 2019 nî 4 goe̍h 3 hō thâu-chi̍t-pái tī Ji̍t-chit it-kun chhut-sài, bīn-tùi Chhian-ia̍p Lot-theh Hái-iûⁿ tī 9-kio̍k-siāng teng-pán hō͘-oān chi̍t-kio̍k bô sit-hun, kâng-nî 10 goe̍h hō͘ Se-bú-tūi sek-chhut.

Hőng sek-chhut liáu-āu, Liāu Jīm-lúi tńg-lâi Tâi-oân, í té-kî ha̍p-iok ê hong-sek bat tī sin-kiû-tūi Bī-choân Liông kah sió-tī hāu-le̍k ê Tiong-sìn Hiaⁿ-tī liān-kiû, chún-pī chham-ka 2020 nî ê soán-siù-hōe. Lo̍h-bóe tī soán-siù-hōe téng-koân hō͘ Bī-choân Liông í tē-1-lûn tē-6-ūi kéng tio̍h. 2024 nî kiû-kùi kiat-sok liáu-āu, Liāu Jīm-lúi hō͘ Bī-choân Liông sek-chhut, āu--lâi tī 2025 nî 1 goe̍h ka-ji̍p Hù-pang Hān-chiòng.

## Chit-pāng Seng-gâi Sêng-chek
## Ji̍t-pún Chit-pāng

## Tiong-hôa Chit-pāng

## Chham-khó Chu-liāu

## Gōa-pō͘ Liân-kiat
*NPB koaⁿ-hong bāng-chām kò-jîn-ia̍h-bīn

*
Tiong-hôa Chit-pāng 29 nî

**Tiong-hôa Chit-pāng 29 nî**, sī Tiong-hôa Chit-pāng 2018 nî ê kiû-kùi; pún sài-kùi tī 2018 nî 3 goe̍h 24 khai-sí, ta̍k-tūi lóng-chóng ài chìn-hêng 120 tiôⁿ lē-hêng-sài (siōng-hā pòaⁿ-kùi kok 60 tiôⁿ).

## Sài-têng
* Koaⁿ-pān Jia̍t-sin-sài: 3 goe̍h 12－3 goe̍h 19
* Siōng-pòaⁿ-kùi: 3 goe̍h 24－6 goe̍h 17 (bô pau-hâm pó͘-sài)
* Hā-pòaⁿ-kùi: 7 goe̍h 10 hō－9 goe̍h 30 (bô pau-hâm pó͘-sài)
* Kùi-āu Thiau-chiàn-sài: 10 goe̍h 19－10 goe̍h 22
* Chóng-koan-kun-sài: 10 goe̍h 27－11 goe̍h 3 hō

## Kok-tūi Chú-tiôⁿ An-pâi

## Lē-hêng-sài
### Siōng-pòaⁿ kiû-kùi

### Hā-pòaⁿ kiû-kùi

### Choân-nî kiû-kùi

## Kùi-āu-sài

|-bgcolor=#f2f2f2
|Pó||colspan=6|**[[Lamigo Thô-oân|Lamigo]]** pau-pān siōng-hā-pòaⁿ-kùi koan-kun, tit-tio̍h Tâi-oân Tōa-sài pó-té 1 sèng.

## Kok-hāng Sò͘-kì Pâi-hâng
### Iá-chhiú

**Táⁿ-kek-lu̍t**

**An-táⁿ**

**Choân-lûi-táⁿ**

**Táⁿ-tiám**

**Thau-luí**

### Tâu-chhiú

**Hông-gū-lu̍t**

**Sèng-tâu**

**Kiù-oān**

**Tiong-kè**

**Toat sa̋n-sín**

## Chióng-hāng

**Chóng-koan-kun**

**Chòe-ka chóng-kàu-liān**

**Kim-chhiú-thò**

**Chòe-ka 9-jîn kah chí-tēng táⁿ-kek**

**Nî-tō͘ MVP**

**Chòe-ka nî-tō͘ sin-lâng**

**Chòe-ka chìn-pō͘ chióng**

## Chham-khó Chu-liāu

## Gōa-pō͘ Liân-kiat
*中華職棒大聯盟全球資訊網
*
Gōa-iá-chhiú

**Gōa-iá-chhiú** (, thong-siông kán-siá chò ****) sī iá-kiû kah lúi-kiû ūn-tōng lāi-té ê siú-pī ūi-tì, sī chí hông-siú gōa-iá ê kiû-oân, pun-chò tò-gōa-iá-chhiú, tiong-gōa-iá-chhiú kah chiàⁿ-gōa-iá-chhiú saⁿ-chióng.

In-ūi hông-siú ê hoān-ûi chiâⁿ tōa, só͘-í gōa-iá-chhiú thong-siông ài hō͘ cháu-khah-kín ê kiû-oân tam-jīm. Lēng-gōa, in-ūi kàu pún-lúi ê kī-lī khah hn̄g, nā hoat-seng sit-gō͘ tio̍h khó-lêng chō-sêng sit-hun, só͘-í tùi poe--kòe-lâi ê kiû ài ū khah hó ê phòaⁿ-toàn-le̍k, mā in-ūi lī ta̍k-ê lúi lóng khah hn̄g, só͘-í gōa-iá-chhiú thoân-kiû ê le̍k-liōng mā ài khah hó, tān-sī m̄-sī ta̍k-ê gōa-iá-chhiú lóng ū chok-tōa ê le̍k-liōng thang thoân-kiû, só͘-í nā kiû-tūi lāi-té ū gōa-iá-chhiú le̍k-liōng khah sè, kiû-thoân ē phài-chhut khat-to͘h lêng-le̍k khah hó ê lāi-iá-chhiú lâi phòe-ha̍p.

It-poaⁿ lâi kóng, tò-gōa-iá-chhiú ē khah iau-kiû ài cháu-khah-kín, in-ūi chiàⁿ, tò thûi-á-chhiú ê sò͘-liōng hō͘ tò-gōa-iá-chhiú ê siú-pī ki-hōe khah-chē, chiàⁿ-gōa-iá-chhiú su-iàu khah-kiông ê le̍k-liōng, in-ūi su-iàu tùi chiàⁿ-gōa-iá thoân-kiû khì saⁿ-lúi ê chōng-hóng pí su-iàu tùi tò-gōa-iá thoân-kiû khì it-lúi ke-chiâⁿ-chē, tiong-gōa-iá-chhiú tio̍h-ài ū khah-hó ê thoân-kiû lêng-le̍k mā ài cháu-khah-kín. It-poaⁿ lâi kóng tiong-gōa-iá-chhiú ê siú-pī hū-tam sī siōng-tāng ê, m̄-koh nā kiû-tiôⁿ hêng-chōng khah te̍k-pia̍t (tī Bí-kok Tāi-liân-bêng khah-chia̍p khòaⁿ), khó-lêng tio̍h ē ū kî-tiong chi̍t-ê gōa-iá-chhiú ê siú-pī ūi-tì tōa pa̍t-lâng chin-chē ê chōng-hóng hoat-seng.

## Gōa-pō͘ Liân-kiat
Tân Koàn-ú

**Tân Koàn-ú** (), sī Tâi-oân ê chit-gia̍p iá-kiû soán-chhiú, bo̍k-chiân tī Tiong-hôa Chit-pāng Lo̍k-thian Thô-oân hāu-le̍k, siú-pī ūi-tì sī tâu-chhiú. 2011 nî kàu 2014 nî bat tī Ji̍t-pún Chit-pāng Hôaⁿ-pin DeNA Hái-oan Chheⁿ hāu-le̍k, khai-sí i ê chit-pāng kap lú-Ji̍t seng-gâi, 2015 nî kàu 2020 nî tī Chhian-ia̍p Lot-theh Hái-iôⁿ-tūi hāu-le̍k.

## Seng-gâi
Tân Koàn-ú tī Tâi-pak-koān Sam-tiông-chhī chhut-sì, bat tha̍k Heng-kok Kok-sió (興穀-), Bîn-an Kok-sió, Jī-tiông Kok-bîn Tiong-ha̍k, Kok-pó Ka-siong, Kok-li̍p Thé-io̍k Tāi-ha̍k, chū-sè-hàn chiap-siū iá-kiû pôe-io̍k.

### Ji̍t-pún Chit-pāng
2011 nî, Tân Koàn-ú hō͘ Ji̍t-pún Chit-pāng Hôaⁿ-pin Oan Chheⁿ-tūi chhiam--loeh, pōe-hō 53. Chhiam-iok ê sî, ī hō͘ kiû-thoân kah Ji̍t-pún mûi-thé khòaⁿ-chò Tân Úi-un ê kè-sêng-jîn. 2012 nî 1 goe̍h, i hőng kái-chò io̍k-sêng soán-chhiú. 2014 nî 10 goe̍h 27, Tân Koàn-ú hō͘ Hôaⁿ-pin DeNA Oan Chheⁿ sek-chhut.

2015 nî i kah Chhian-ia̍p Lot-theh Hái-iôⁿ chhiam-iok, nî-sin 600-bān Ji̍t-phiò。2015 nî 6 goe̍h 10 hō, tī Chhian-ia̍p Hái-iôⁿ Kiû-tiôⁿ tùi-chiàn Tiong-ji̍t Liông, teng-pán 6-kio̍k sit 1-hun, lo̍h-bóe í 3 : 2 phah-pāi Tiong-ji̍t Liông, tit-tio̍h lú-Ji̍t seng-gâi 5-tang í-lâi ê thâu-chi̍t-sèng. 2020 nî-té, Chhian-ia̍p Lot-theh Hái-iôⁿ goân-té beh kah Tân Koàn-ú sio̍k-iok, m̄-koh Tân Koàn-ú soán-te̍k kiat-sok lú-Ji̍t seng-gâi tńg-khì-kàu Tâi-oân kè-sio̍k phah-kiû.

### Tiong-hôa Chit-pāng
2021 nî, i ka-ji̍p gia̍p-î An-éng Sian-bu̍t Iá-kiû-tūi, kâng-nî 6 goe̍h, chiâⁿ-chò Tiong-hôa Chit-pāng Lo̍k-thian Thô-oân ê chū-hêng pôe-hùn soán-chhiú. 7 goe̍h 12, i tī soán-siù-hōe tī thâu-chi̍t-lûn hō͘ Lo̍k-thian Thô-oân kéng tio̍h, sī hit-nî ê soán-siú póng-gán. 2021 nî 10 goe̍h 25, tī Thô-hn̂g Kok-chè Iá-kiû-tiôⁿ tùi-chiàn Thóng-it Sai, tit-tio̍h Tiong-hôa Chit-pāng seng-gâi thâu-chi̍t-sèng, 2022 nî 4 goe̍h 15, tī Thian-bú Iá-kiû-tiôⁿ tùi-chiàn Bī-choân Liông, tâu 6-kio̍k sit 2-hun, tit-tio̍h seng-gâi sian-hoat thâu-chi̍t-sèng.

## Chit-pāng Seng-gâi Sêng-chek
### Ji̍t-pún Chit-pāng

### Tiong-hôa Chit-pāng

## Pōe-hō
* **53** (2011 nî)
* **118** (2012 nî－2014 nî 7 goe̍h 10 hō)
* **59** (2014 nî 7 goe̍h 11 hō－年底）
* **49** (2015 nî－2020 nî)
* **17** (2021 nî)
* **12** (2021 nî 8 goe̍h－2023 nî)
* **17** (2024 nî－)

## Chham-khó Chu-liāu

## Gōa-pō͘ Liân-kiat

* 
* 
* 
*
2015 nî Tâi-oân Tōa-sài

**2015 nî Tiong-hôa Chit-pāng Chóng-koan-kun-sài**, koh hō-chò **2015 nî Tâi-oân Tōa-sài**, sī Tiong-hôa Chit-pāng 26 nî ê siōng-bóe chi̍t-ê hē-lia̍t-sài, hē-lia̍t-sài sī 7-chiàn-4-sèng-chè, seng tit-tio̍h 4 sèng ê kiû-tūi tio̍h sī kai-nî ê chóng-koan-kun; hē-lia̍t-sài tī 2015 nî 10 goe̍h 17 kàu 10 goe̍h 25 chìn-hêng, hun-pia̍t tī Sin-chng Iá-kiû-tiôⁿ, Tâi-tiong Chiu-chè Iá-kiû-tiôⁿ kah Thô-hn̂g Kok-chè Iá-kiû-tiôⁿ kí-hêng, chham-sài ê 2 ki kiû-tūi hun-pia̍t sī siōng-pòaⁿ-kùi koan-kun Lamigo Thô-oân kah hā-pòaⁿ-kùi koan-kun Tiong-sìn Hiaⁿ-tī.

Lo̍h-bóe Lamigo Thô-oân í 4 : 3 phah-pāi Tiong-sìn Hiaⁿ-tī tūi-sú tē-sì-ê chóng-koan-kun, pēng-chhiáⁿ oân-sêng tūi-sú thâu-chi̍t-pái ê liân-pà.

## Teng-lo̍k Miâ-toaⁿ

## Ta̍k Tiôⁿ Sài-hóng

### Tē-1-tiôⁿ

### Tē-2-tiôⁿ

### Tē-3-tiôⁿ

### Tē-4-tiôⁿ

### Tē-5-tiôⁿ

### Tē-6-tiôⁿ

### Tē-7-tiôⁿ

## Kì-lo̍k
* Lamigo Thô-oân kiû-thoân-sú tē-3-ê chóng-koan-kun (nā hâm chiân-sin La New Hîm tio̍h sī tūi-sú tē-4-ê), mā-sī thâu-chi̍t-pái jī-liân-pà; lēng-gōa Lamigo jī-kun mā tit-tio̍h chóng-koan-kun, chiâⁿ-chò sú-siōng thâu-chi̍t-pái it-kun, jī-kun lóng tit-tio̍h koan-kun ê kiû-tūi.
* Lamigo Thô-oân chiâⁿ-chò Tâi-oân Tōa-sài sú-siōng tē-jī-ki "liân-sòa nn̄g-tang phah-iâⁿ kâng-chi̍t-tūi" ê kiû-tūi.
* Misch tē-chhit-chiàn tâu chhut Tâi-oân Tōa-sài sú-siōng thâu-chi̍t-tiôⁿ bô-an-táⁿ pí-sài, 99-kiû mā-sī Tâi-oân Tōa-sài oân-hong sèng iōng-kiû-sò͘ tē-jī-chió (Tiong-chit kì-lo̍k sī 1990 nî N̂g Pêng-iông tē-la̍k-chiàn oân-hong Sam-siong Hó͘ ê 96-kiû).
* Tiong-sìn Hiaⁿ-tī (hâm chiân-sin Hiaⁿ-tī Chhiōⁿ) chiâⁿ-chò Tâi-oân Tōa-sài sú-siōng thâu-chi̍t-ki bat "tùi 1 : 3 lo̍k-hāu tò-iâⁿ" kah "3 : 1 léng-sian hőng tò-iâⁿ" ê kiû-tūi.

## Chham-khó Chu-liāu

## Gōa-pō͘ Liân-kiat
*中華職業棒球大聯盟
Brock Dykxhoorn

**Brock David Dykxhoorn** (óa-im: *Bu-lak-khoh Té-bit Tái-kho̍h-siòng*, ), sī Ka-ná-tāi ê iá-kiû soán-chhiú, bo̍k-chiân tī Tiong-hôa Chit-pāng Thóng-it 7-ELEVEn Sai hāu-le̍k, siú-pī ūi-tì sī tâu-chhiú. I tī 2012 nî ê Bí-kok Chit-pāng soán-siù-hōe hō͘ Hiu-sū-tùn Thài-khong-jîn í tē-6-lûn tē-166-ūi kéng tio̍h, khai-sí i ê chit-gia̍p seng-gâi, āu--lâi bat hāu-le̍k kòe Hân-kok Chit-pāng SK Hui-liông kah Lo̍k-thian Kī-jîn, 2020 nî lâi-kàu Tâi-oân phah-kiû, Tiong-bûn  hō-chò "**Pò͘-lûi-khek**" (Hôa-gí:  *Bùléikè*).

## Keng-le̍k
*Bí-kok Chit-pāng Hiu-sū-tùn Thài-khong-jîn (Sió-liân-bêng, 2014 nî－2018 nî)
*Hân-kok Chit-pāng SK Hui-liông (2019 nî)
*Hân-kok Chit-pāng Lo̍k-thian Kī-jîn (2019 nî)
*Tiong-hôa Chit-pāng Thóng-it 7-ELEVEn Sai (2020 nî－)

## Te̍k-sû Sū-chek
* 2020 nî 11 goe̍h 5 hō, Tâi-oân Tōa-sài tē-gō͘-tiôⁿ, sian-hoat oân-tâu oân-hong Tiong-sìn Hiaⁿ-tī, pang-chō͘ Thóng-it 7-ELEVEn Sai í 6：0 iâⁿ-kiû, sī Tiong-chit chóng-koan-kun-sài sú-siōng tē-14-pái, tē-13-lâng, tūi-sú tē-4-pái ta̍t-sêng oân-tâu oân-hong ê soán-chhiú, tan-tiôⁿ iōng-kiû-sò͘ **126-kiû** sī i seng-gâi siōng-chē, mā sī Tâi-oân Tōa-sài beh cha̍p-nî í-lâi ê kì-lo̍k.
* 2021 nî 4 goe̍h 14, tī Tâi-lâm Iá-kiû-tiôⁿ tùi-chiàn Hù-pang Hān-chiòng, iōng 106-kiû, sàng chhut 11-pái sa̋n-sín ê piáu-hiān, tâu chhut bô-sì-sí-kiû it-an-táⁿ pí-sài, sī Tiong-chit sú-siōng tē-4-lâng, Thóng-it Sai tūi-sú tē-2-lâng; tan-tiôⁿ tâu chhut 11-pái sa̋n-sín mā sī i seng-gâi siōng-koân. Lēng-gōa, chit-tiôⁿ pí-sài mā sī liân-bêng tē-4-tiôⁿ 27-chiōⁿ 27-lo̍h ê lē-hêng-sài.
* 2021 nî 11 goe̍h 17, tī Sin-chng Iá-kiû-tiôⁿ tùi-chiàn Hù-pang Hān-chiòng, tit-tio̍h tē-17-sèng, sī chū 2008 nî ê Johnson í-āu, thâu-chi̍t-pái ū tâu-chhiú tit-tio̍h 17-sèng.
* 2025 nî 4 goe̍h 17, tī Tâi-lâm Iá-kiû-tiôⁿ tùi-chiàn Hù-pang Hān-chiòng, iōng 95-kiû oân-tâu oân-hong, keh 4-tang koh-chi̍t-pái ta̍t-sêng tan-tiôⁿ 27-chiōⁿ 27-lo̍h ê kí-lo̍k, mā sī liân-bêng tē-5-tiôⁿ, hŏng phah-chhut ê 3-ki an-táⁿ lóng iōng siang-sat hòa-kái, 1-pái pó-sàng hō͘ pó͘-chhiú Lîm Tāi-an khian-chè chhut-kio̍k. I chiâⁿ-chò Tiong-hôa Chit-pâng sú-siōng thâu-chi̍t-ūi bat ta̍t-sêng chit-ê kí-lo̍k 2-pái ê soán-chhiú.

## Chit-pāng Seng-gâi Sêng-chek
### Hân-kok Chit-pāng

### Tiong-hôa Chit-pāng
* (**Chho͘-o͘-jī** sī hit-nî siōng-hó ia̍h siōng-koân ê sêng-chek)

## Chham-khó Chu-liāu

## Gōa-pō͘ Liân-kiat
Ngô͘ Chiau-siat

**Ngô͘ Chiau-siat** (, Hôa-gí: Wú Zhāoxiè; ; ) sī Tâi-oân ê chèng-tī-ha̍k-ka, gōa-kau-koaⁿ, Bîn-chú Chìn-pō͘ Tóng che̍k. Ngô͘ Chiau-siat sī hiān-jīm Tiong-hôa Bîn-kok Kok-ka An-choân Hōe-gī pì-su-tiúⁿ, Chóng-thóng-hú Choân-siā-hōe Hông-ōe Jūn-sèng Úi-oân-hōe; bat tam-jīm Gōa-kau-pō͘ pō͘-tiúⁿ, Chóng-thóng-hú Pì-su-tiúⁿ téng-téng chèng-hú kong-chit.

## Chá-nî

Ngô͘ Chiau-siat sī Chiang-hòa-koān Tōa-siâⁿ-hiong chhut-sin, pit-gia̍p tī Kok-li̍p Chèng-tī Tāi-ha̍k chèng-tī-ha̍k-hē, koh hunthe̍h-tio̍h Bí-kok Missouri Tāi-ha̍k, Ohio Chiu Tāi-ha̍k chèng-tī-ha̍k se̍k-sū kah phok-sū. I ê phok-sū lūn-bûn chú-tê sī Tâi-oân bîn-chú-hòa kòe-têng tiong ê chiòng-gāi.

## Chèng-tī Seng-gâi

## Chèng-chhek kap Li̍p-tiûⁿ

Ngô͘ Chiau-siat jīm-chit Gōa-kau-pō͘ pō͘-tiúⁿ ê sî-chūn, chèng-chhek kap li̍p-tiûⁿ lóng chiáⁿ bêng-hián, chú-tiuⁿ hān-ōe Tiong-hôa Bîn-kok Tâi-oân chú-khoân, ka-kiông hām kok-chè bîn-chú kok-ka ê ha̍p-chok kap kau-liû. I mā tiāⁿ-tiāⁿ thàu-kòe kok-chè mûi-thé lâi hoah-siaⁿ, hiòng sè-kài piáu-ta̍t Tâi-oân chok-ûi bîn-chú chèng-thé kap tē-iân chèng-tī ê kè-ta̍t.

2021 nî, i chiap-siū Eng-kok Thian-khong Tiān-sī-tâi hóng-būn, i piau-sī kóng, Tiong-kok ná-chhin-chhiūⁿ beh tùi Tâi-oân hoat-tōng “chiong-ke̍k ê chi̍t chiàn”, jî-chhiáⁿ kiông-tiāu kóng Tâi-oân tiàm-tī Tiong-kok ui-khoân ti̍t-sū khòng-tiong ê chiân-sòaⁿ; chún-kóng Kái-hòng-kun kong-kek Tâi-oân, ē tùi choân-sè-kài tòa-lâi tian-hok-sèng ê éng-hióng.  2022 nî, chiam-tùi Bí-kok Chiòng-gī-īⁿ gī-tiûⁿ Nancy Pelosi hóng Tâi, Ngô͘ Chiau-siat kúi-nā pái chiap-siū Eng-kok BBC choan-hóng. I  piau-sī, chit táu ê tiōng-tiám sī hoàn-khí kok-chè tùi Tâi-oân bîn-chú ê tiōng-sī, koh kiông-tiāu Lióng-hōaⁿ hiān-chōng: “Tâi-oân tùi Tiong-kok Tāi-lio̍k bô koán-hat-khoân, Tiong-kok Jîn-bîn Kiōng-hô-kok túi Tâi-oân mā bô koán-hat-khoân.”　2023 nî 11--goe̍h, i tī-leh Thài-kok Kong-kiōng Tiān-sī-tâi ê choan-hóng tiong koh-chài seng-bêng: Lióng-hoān î-it ê soán-hāng sī hô-pêng, Tâi-oân pī-bián chiâⁿ-chò lā-khí chhiong-tu̍t ê chi̍t pêng, koh piau-sī goān-ì tī tùi-téng kap ū chun-giâm ê chiân-thê chi-hā, hām Tiong-kok lâi chìn-hêng tùi-ōe.

## Chham-khó bûn-hiàn

Lūi-pia̍t:Tâi-oân chèng-tī-ha̍k-ka
Lūi-pia̍t:Tâi-oân chèng-tī jîn-bu̍t
Lūi-pia̍t:Tiong-hôa Bîn-kok Gōa-kau-pō͘ pō͘-tiúⁿ
2025 nî Bián-tiān tē-tāng

**2025 nî Bián-tiān tē-tāng**, koh hō-chò **0328 Tōa Tē-tāng**, sī tī 2025 nî 3 goe̍h 28 ji̍t ē-po͘ 12 tiám 50 hun (sî-khu UTC+6) hoat-seng tī Bián-tiān Sagaing Tē-khu ê Richter kui-bô͘ 7.7 ê tē-tāng. 12 hun-cheng liáu-āu, koh ū chi̍t-ê kui-bô͘ 6.4 ê tē-tāng. Chit tiûⁿ tē-tāng chō-sêng Bián-tiān kui-ê kok-ka, Thài-kok kap Tiong-kok Hûn-lâm lóng kám-siū tio̍h ke̍k-lia̍t koh giâm-tiōng ê tín-tāng, Bián-tiān ū kúi-lō keng chhù siū-tio̍h sńg-tn̄g sīm-chì sī tó--loeh, chiok chē lō͘, kiô, ha̍k-hāu mā ū siū-tio̍h sún-hāi. Kàu 2024 nî 3 goe̍h 29 thóng-kè, chhiau-kòe 1,600 miâ sí-bông, 3,500 miâ tio̍h-siong, 200 miâ sit-chong. 

## Chù-kha


Lūi-pia̍t:Bián-tiān ê tē-tāng
Hiân-bú-3

**Hiân-bú-3** () sī Tāi-hân Bîn-kok ê Tn̂g-kī-lī Hui-tôaⁿ.

## Siong-koan

## Chù-kái

Lūi-pia̍t:Bú-khì
Lūi-pia̍t:Hân-kok
Humberto Castellanos

**Humberto Castellanos** (), sī Be̍k-se-ko ê iá-kiû soán-chhiú, siú-pī ūi-tì sī tâu-chhiú, 2025 nî tī Tiong-hôa Chit-pāng Tiong-sìn Hiaⁿ-tī hāu-le̍k, Tiong-bûn teng-lo̍k-miâ "**Hông-phok-to**" (Hôa-gí:  *Huángbóduō*).

## Chit-pāng Seng-gâi Sêng-chek
### Bí-kok Chit-pāng

### Tiong-hôa Chit-pāng

## Te̍k-sû Sū-chek
* Bat tāi-piáu Be̍k-se-ko chham-ka 2019 nî Sè-kài Iá-kiû 12-kiông Sài.
* 2025 nî 2 goe̍h 6 hō chèng-sek kah Tiong-sìn Hiaⁿ-tī chhiam-iok, pēng-chhiáⁿ kong-pò͘ i ê Tiong-bûn teng-lo̍k-miâ hō-chò "Hông-phok-to", chiâⁿ-chò Tiong-hôa Chit-pāng sú-siōng thâu-chi̍t-ūi teng-lo̍k-miâ thâu-chi̍t-jī sī "黃 (N̂g / Hông)" ê gōa-che̍k kiû-oân.

## Chham-khó Chu-liāu

## Gōa-pō͘ Liân-kiat
* 
*
Natto

**Natto** () ia̍h-sī **la̍p-tāu** sī Ji̍t-pún chia̍p-khòaⁿ-tio̍h ê thoân-thóng hoat-kàⁿ si̍t-phín, sī n̂g-tāu kō͘ *Bacillus subtilis natto*-khún khún-chéng hoat-kàⁿ pàng--chhut-lâi ê kàⁿ-sò͘ choán-piàn-chò chhe-kòe ê n̂g-tāu ê êng-ióng-hun ê tâu-á chè-phín. Natto ê khì-bī tāng, liâm-liâm ko-ko, m̄-nā ū n̂g-tāu ê êng-ióng kè-ta̍t, ū chiok chōe bî-tá-mín K2, thê-koân-liáu nn̄g-pe̍h-chit ê siau-hòa khip-siu-lu̍t.

## Chham-ia̍t
Bradin Hagens

**Bradin Carl Hagens** (óa-im: *Bu-lé-tin Khá-lo͘ Hé-gūn-suh*, ), sī Bí-kok ê iá-kiû soán-chhiú, siú-pī ūi-tì sī tâu-chhiú, chit-má tī Tiong-hôa Chit-pāng Tâi-kǹg Hiông-eng Tūi. I bat hāu-le̍k kòe Bí-kok Chit-pāng A-lī-song-ná Hiáng-bóe-chôa kah Ji̍t-pún Chit-pāng Kóng-tó Tang-iôⁿ Tāi. 2021 nî kàu 2023 nî tī Tiong-hôa Chit-pāng Lo̍k-thian Thô-oân, Tiong-bûn teng-lo̍k-miâ hō-chò "**Hô-Kèng**" (Hôa-gí:  *Háojìng*). 2024 nî ka-bêng Tâi-kǹg Hiông-eng, Tiong-bûn teng-lo̍k-miâ kái-chò "**Hō͘-Kèng**" (Hôa-gí:  *Hòujìng*).

## Chit-gia̍p Seng-gâi
### Bí-kok Chit-pāng
Hagens tī 2009 nî Bí-kok Chit-pāng soán-siù-hōe ê tē-la̍k-lûn hō͘ A-lī-song-ná Hiáng-bóe-chôa kéng tio̍h. I tī 2014 nî 8 goe̍h 14 peh khí--lí Tāi-liân-bêng. I kan-na tī Tāi-liân-bêng chhut-sài 2-tiôⁿ pí-sài, tit-tio̍h 1-pāi, hông-gū-lu̍t 3.38.

2015 nî 4 goe̍h 4 hō, i hőng kau-e̍k khì Kong-bông. Kâng-nî 11 goe̍h 6 hō, i chiâⁿ-chò chū-iû kiû-oân.

### Ji̍t-pún Chit-pāng
2016 nî, Hagens ka-bêng Ji̍t-chit ê Kóng-tó Tang-iôⁿ Tāi, teng-lo̍k-miâ sī "" (Lô-má-jī: *Bureidin hēgenzu*).

### Tńg--khì Bí-kok
2018 nî 2 goe̍h 16, Hagens tē-jī-pái kah Hiáng-bóe-chôa-tūi chhiam-iok. Āu--lâi i tī kâng-nî 11 goe̍h 3 hō chiâⁿ-chò chū-iû kiû-oân.

2019 nî 4 goe̍h 1 hō, Hagens kah  ê  chhiam-iok.

2019 nî 5 goe̍h 20, Hiáng-bóe-chôa koh kā Hagens ê ha̍p-iok bé--lo̍h-lâi. Kâng-nî 11 goe̍h 7 hō, Hagens koh-chi̍t-pái chiâⁿ-chò chū-iû kiû-oân.

2020 nî 3 goe̍h 18, Hagens tńg--khì Âng-eng-tūi.

### Tiong-hôa Chit-pāng
2020 nî 12 goe̍h 30, Hagens ka-bêng Tiong-hôa Chit-pāng ê Lo̍k-thian Thô-oân, Tiong-bûn teng-lo̍k-miâ hō-chò "Hô-Kèng"。2021 nî kiû-kùi seng tam-jīm sian-hoat tâu-chhiú, āu--lâi kái-chò tiòng-kè kah kiù-oān tâu-chhiú, hit-nî tit-tio̍h 10-pái tiong-kè sêng-kong kah 9-pái kiù-oān sêng-kong, tit-tio̍h kim-chhiú-thò-chióng. 2022 nî kiû-kùi choan-jīm kiù-oān tâu-chhiú, bat ji̍p-soán bêng-seng-sài, lo̍h-bóe iōng 36-pái kiù-oān sêng-kong tit-tio̍h kiù-oān-ông. 2023 nî kiû-kùi in-ūi piáu-hiān bô chêng-kúi-nî hiah-nī hó, bat hőng pàng lo̍h-khì jī-kun tiâu-chéng, kiû-kùi kiat-sok liáu-āu bô sòa-iok.

2024 nî 3 goe̍h 1 hō, Tâi-kǹg Hiông-eng kiû-thoân soan-pò͘ kah Hagens chhiam-iok, Tiong-bûn teng-lo̍k-miâ kái-chò "**Hō͘-Kèng** (後勁)", sī tùi Ko-hiông-chhī Lâm-chú-khu ê tē-hō-miâ "Āu-ngē (後勁)" lâi--ê, sī Tâi-kǹg tē-jī-ê iōng Ko-hiông tē-hō-miâ chò teng-lo̍k-miâ ê gōa-che̍k kiû-oân (thâu-chi̍t-ê sī Há-má-seng). Kah tī Lo̍k-thian Thô-oân ê sî chú-iàu sī chò tiong-kè kah kiù-oān bô-kâng, Hō͘-Kèng tī Tâi-kǹg kái chò sian-hoat tâu-chhiú. 2025 nî 8 goe̍h 16, tī Tōa-pi-ô͘ Iá-kiû-tiôⁿ tùi-chiàn Thóng-it 7-ELEVEn Sai, Hagens chú-tâu 7-kio̍k sit 2-hun tit-tio̍h sèng-tâu, ta̍t-sêng hāⁿ-kùi 22 liân-sèng, chhiau-kòe Thóng-it Sai Phoaⁿ Ui-lûn ê 21-sèng kì-lo̍k, jî-chhiáⁿ i chū 2023 nî 8 goe̍h 29 iá tī Lo̍k-thian Thô-oân ê sî khai-sí tio̍h m̄-bat tit-tio̍h pāi-tâu.

## Chit-pāng Seng-gâi Sêng-chek
### Bí-kok Chit-pāng

### Ji̍t-pún Chit-pāng

### Tiong-hôa Chit-pāng
* (**Chho͘-o͘-jī** sī hit-nî siōng-hó ia̍h siōng-koân ê sêng-chek)

## Chham-khó Chu-liāu

## Gōa-pō͘ Liân-kiat
Kó͘ Lîm Jōe-iông

**Kó͘ Lîm Jōe-iông** () sī Tâi-oân Tâi-tiong-chhī chhut-sin ê chit-gia̍p iá-kiû soán-chhiú, ū Tayal-cho̍k hiat-thóng, siú-pī ūi-tì sī tâu-chhiú, bo̍k-chiân tī Ji̍t-pún Chit-pāng Pak-hái-tō Ji̍t-pún Há-muh Tàu-sū hāu-le̍k, chìn-chêng bat hāu-le̍k kòe Tiong-hôa Chit-pāng Thóng-it 7-ELEVEn Sai. Kó͘-lîm Jōe-iông tī 2018 nî Kùi-tiong Soán-siù-hōe lāi-té hō͘ Thóng-it 7-ELEVEn Sai í tē-it-lûn tē-jī-ūi kéng tio̍h. "Kó͘ Lîm" m̄-sī ho̍k-sèng, sī a-bú sèⁿ Kó͘, a-pah sèⁿ Lîm, in-ūi Ji̍t-pún mā ū "Kó͘-lîm" (ふるばやし *Hurubayasi* / こばやし *Kobayasi*) chit-ê sèⁿ, tī Ji̍t-pún ê sî bat hőng liām m̄-tio̍h--khì.

## Seng-gâi
2020 nî 7 goe̍h 1 hō, tī Tâi-lâm Iá-kiû-tiûⁿ tùi-chiàn Hù-pang Hān-chiòng tam-jīm sian-hoat tâu-chhiú, chú-tâu 5-kio̍k iōng 88-kiû, hőng khà chhut 6-ki an-táⁿ, kan-na sit 1-hun, tâu chhut 5-pái sa̋n-sín, 3-pái sì-bái-kiû, lo̍h-bóe Thóng-it 7-ELEVEn Sai í 7:2 phah-iâⁿ, tit-tio̍h kò-jîn chit-pāng it-kun seng-gâi thâu-chi̍t-ê sèng-tâu.

2021 nî 3 goe̍h 13, tī Tâi-lâm Iá-kiû-tiûⁿ tùi-chiàn Tiong-sìn Hiaⁿ-tī tam-jīm sian-hoat tâu-chhiú, hit-tiûⁿ mā sī Tiong-hôa Chit-pāng 32 nî ê khai-bō͘-chiàn, chú-tâu 2-kio̍k iōng 70-kiû, hőng khà chhut 3-ki an-táⁿ, sit 3-hun, sàng chhut 3-pái sa̋n-sín, 4-pái sì-bái-kiû. Í 20-hòe koh 274-kang chiâⁿ-chò Tiong-chit sú-siōng siōng-siàu-liân--ê khai-bō͘-chiàn sian-hoat tâu-chhiú, tān-sī kan-na tâu 2-kio̍k tio̍h lo̍h-tiûⁿ, sī Tiong-chit khai-bō͘-chiàn sian-hoat tâu-chhiú siōng-té--ê tâu-kiû kio̍k-sò͘ (goân kì-lo̍k sī 2011 nî Hèng-lông Gû Iûⁿ Kiàn-hok ê 2.1-kio̍k).

2024 nî 11 goe̍h, Ji̍t-pún Chit-pāng Pak-hái-tō Ji̍t-pún Há-muh Tàu-sū keng-kòe "ji̍p-chat chè-tō͘" tit-tio̍h kah Kó͘-lîm ê gī-iok-khoân, āu--lâi nn̄g-pêng í chha-put-to 100-bān Bí-kim ê choán-tūi-hùi ka-siōng saⁿ-nî lóng-chóng 170-bān Bí-kim ê ha̍p-iok ta̍t-sêng hia̍p-gī, Kó͘-lîm sûi tī keh-nî khai-sí i ê lú-Ji̍t seng-gâi. 2025 nî 5 goe̍h 11, tī ES CON FIELD HOKKAIDO tùi-chiàn Tang-pak Lo̍k-thian Kim-chiū, Kó͘ Lîm oân-tâu 9-kio̍k ēng 98-kiû, sàng chhut 7-pái sa̋n-sín kan-na hőng khà 2-ki an-táⁿ, tâu chhut Maddux oân-hong sèng, mā-sī i seng-gâi thâu-chi̍t-pái oân-tâu oân-hong sèng.

## Keng-le̍k
* Tâi-tiong-chhī Se-khu Tiong-hàu Kok-bîn Sió-ha̍k Siàu-pāng-tūi
* Tâi-tiong Chhī-li̍p Tiong-san Kok-bîn Tiong-ha̍k Cheng-siàu-pāng-tūi
* Thô-hn̂g Chhī-li̍p Pêng-tìn Ko-kip Tiong-téng Ha̍k-hāu Chheng-pāng-tūi
* Tiong-hôa Chit-pāng Thóng-it 7-ELEVEn Sai (2018 nî 8 goe̍h 21－2024 nî 11 goe̍h 19)
* Ji̍t-pún Chit-pāng Pak-hái-tō Ji̍t-pún Há-muh Tàu-sū (2024 nî 11 goe̍h 20－)

## Sêng-pāng Kok-chhiú Keng-le̍k
* 2022 nî A-chiu Ūn-tōng-hōe iá-kiû pí-sài Tiong-hôa-tūi
* 2023 nî A-chiu Chit-pāng Koan-kun Cheng-pà-sài Tiong-hôa-tūi

## Chit-pāng Seng-gâi Sêng-chek
### Tiong-hôa Chit-pāng

### Ji̍t-pún Chit-pāng

## Chù-kha

## Chham-khó Chu-liāu

## Gōa-pō͘ Liân-kiat
*
Tiong-hôa Bîn-kok Hái-kun

**Tiong-hôa Bîn-kok Hái-kun** (中華民國海軍) sī Tiong-hôa Bîn-kok ê hái-kun, lē-sio̍k Kok-hông-pō͘ Hái-kun Su-lēng-pō͘.
Lah-sap-ōe

[縮圖|Lah-sap-ōe tī [Cartoon|bàng-gah, gû-lo̍k, tāi-chiòng mûi-thé lāi-té, tiāⁿ-tiāⁿ ē iōng hû-hō, "Pi－" siaⁿ lâi kā siong-koan ê sû chhàng--khí-lâi. Lē: #@%&⋯***#]]
**Lap-sap-ōe**, mā ū-lâng lóng **kàn-kiāu** (諫喬/姦撟), **pháiⁿ-chhùi** (歹嘴/歹喙), **chho͘-chhùi** (粗嘴/粗喙), **lān-chiáu-ōe** (玍鳥話/𡳞鳥話/膦鳥話), só͘-ū jîn-lūi gí-giân lāi-té lóng ū tòng-chò pháiⁿ-thiaⁿ-ōe ê gí-sû kap kî-thaⁿ ê kìm-kī. Lap-sap-ōe tī gí-giân lāi-té chin phó͘-phiàn, Ji̍t-pún-ōe he̍k-chiá Hun-lân-ōe t.t. ê gí-giân bô lap-sap-ōe ê siūⁿ-hoat sī m̄-tio̍h--ê.

## Chham-khó bûn-hiàn

Lūi-pia̍t:Giân-gú-ha̍k
2014 nî Tâi-oân Tōa-sài

**2014 nî Tiong-hôa Chit-pāng Chóng-koan-kun-sài**, koh hō-chò **2014 nî Tâi-oân Tōa-sài**, sī Tiong-hôa Chit-pāng 25 nî ê siōng-bóe chi̍t-ê hē-lia̍t-sài, hē-lia̍t-sài sī 7-chiàn-4-sèng-chè, seng tit-tio̍h 4 sèng ê kiû-tūi tio̍h sī kai-nî ê chóng-koan-kun; hē-lia̍t-sài tī 2014 nî 10 goe̍h 18 kàu 10 goe̍h 26 chìn-hêng, hun-pia̍t tī Sin-chng Iá-kiû-tiôⁿ, Tâi-tiong Chiu-chè Iá-kiû-tiôⁿ kah Thô-hn̂g Kok-chè Iá-kiû-tiôⁿ kí-hêng, chham-sài ê 2 ki kiû-tūi hun-pia̍t sī siōng-pòaⁿ-kùi koan-kun Lamigo Thô-oân kah hā-pòaⁿ-kùi koan-kun Tiong-sìn Hiaⁿ-tī.

Chit-pái sī Hiaⁿ-tī tī Tiong-sìn Kim-khòng chiap-chhiú liáu-āu thâu-chi̍t-pái phah chóng-koan-kun-sài, lo̍h-bóe Lamigo Thô-oân í 4 : 1 phah-pāi Tiong-sìn Hiaⁿ-tī tūi-sú tē-saⁿ-ê chóng-koan-kun, mā-sī tī 2011 nî kā tūi-miâ tùi La new Hîm ōaⁿ-chò Lamigo Thô-oân liáu-āu ê tē-jī-ê chóng-koan-kun.

## Teng-lo̍k Miâ-toaⁿ

## Ta̍k Tiôⁿ Sài-hóng

### Tē-1-tiôⁿ

### Tē-2-tiôⁿ

### Tē-3-tiôⁿ

### Tē-4-tiôⁿ

### Tē-5-tiôⁿ

## Kì-lo̍k
* Chit-pái ê chóng-koan-kun-sài 5-chiàn koan-chiòng jîn-sò͘ lóng-chóng ū 79,774 lâng, sī liân-bêng ê sin kì-lo̍k.
* Lamigo Thô-oân chiâⁿ-chò liân-bêng tē-saⁿ-ki kàn-na tit-tio̍h siōng-pòaⁿ-kùi koan-kun ê chóng-koan-kun kiû-tūi.
* Mejia tī chit-pái chóng-koan-kun-sài tit-tio̍h saⁿ-pái kiù-oān sêng-kong, kah liân-bêng kì-lo̍k pêⁿ chē.
* Lîm Hông-io̍k tī chóng-koan-kun-sài tang-tiong liân-sòa saⁿ-tiôⁿ lóng tit-tio̍h pó-sàng, sī liân-bêng ê sin kì-lo̍k.
* Tiong-sìn Hiaⁿ-tī Tân Chú-hô tī tē-1-chiàn chiâⁿ-chò Tâi-oân Tōa-sài siōng siàu-liân ê chhut-sài kiû-oân, tē-3-chiàn sian-hoat chiōⁿ-tiôⁿ chiâⁿ-chò Tâi-oân Tōa-sài siōng siàu-liân sian-hoat chhut-sài ê kiû-oân.

## Chham-khó Chu-liāu

## Gōa-pō͘ Liân-kiat
*中華職業棒球大聯盟
Ko-hiông Kok-chè Ki-tiûⁿ Chām

**Ko-hiông Kok-chè Ki-tiûⁿ Chām** () ūi-tī Ko-hiông-chhī Sió-káng-khu, sī Ko-hiông Chia̍t-ūn Âng-sòaⁿ ê chia̍t-ūn chhia-chām, chhia-chām ūi-tī Ko-hiông Kok-chè Ki-tiûⁿ hâng-hā thâu-chêng ê Tiong-san Sì-lō͘, chhia-chām pian-hō sī **R4**.
Siông-san Ki-tiûⁿ

**Siông-san Ki-tiûⁿ** ū khó-lêng sī:
* Tâi-pak Siông-san Ki-tiûⁿ, ūi tī Tiong-hôa Bîn-kok Tāi-pak-chhī Siông-san-khu
* Matuyama Ki-tiûⁿ ( Matuyama Kūkō), ūi tī Ji̍t-pún-kok Ài-uān-koān Siông-san-chhī
Tiong-hôa Chit-pāng 28 nî

**Tiong-hôa Chit-pāng 28 nî**, sī Tiong-hôa Chit-pāng 2017 nî ê kiû-kùi; pún sài-kùi tī 2017 nî 3 goe̍h 25 khai-sí, 10 goe̍h 1 hō kiat-sok, ta̍k-tūi lóng-chóng ài chìn-hêng 120 tiôⁿ lē-hêng-sài (siōng-hā pòaⁿ-kùi kok 60 tiôⁿ).

## Sài-têng
* Koaⁿ-pān Jia̍t-sin-sài: 3 goe̍h 14－3 goe̍h 21
* Siōng-pòaⁿ-kùi: 3 goe̍h 25－6 goe̍h 18 (bô pau-hâm pó͘-sài)
* Hā-pòaⁿ-kùi: 7 goe̍h 11－10 goe̍h 1 hō (bô pau-hâm pó͘-sài)
* Kùi-āu Thiau-chiàn-sài: 10 goe̍h 20－10 goe̍h 23
* Chóng-koan-kun-sài: 10 goe̍h 28－11 goe̍h 2 hō

## Kok-tūi Chú-tiôⁿ An-pâi

## Lē-hêng-sài
### Siōng-pòaⁿ kiû-kùi

### Hā-pòaⁿ kiû-kùi

### Choân-nî kiû-kùi

## Kùi-āu-sài

|-bgcolor=#f2f2f2
|保||colspan=6|**[[Lamigo Thô-oân|Lamigo]]** pau-pān siōng-hā-pòaⁿ-kùi koan-kun, tit-tio̍h Tâi-oân Tōa-sài pó-té 1 sèng.

## Kok-hāng Sò͘-kì Pâi-hâng
### Iá-chhiú

**Táⁿ-kek-lu̍t**

**An-táⁿ**

**Choân-lûi-táⁿ**

**Táⁿ-tiám**

**Thau-luí**

### Tâu-chhiú

**Hông-gū-lu̍t**

**Sèng-tâu**

**Kiù-oān**

**Tiong-kè**

**Toat sa̋n-sín**

## Chióng-hāng

**Chóng-koan-kun**

**Chòe-ka chóng-kàu-liān**

**Kim-chhiú-thò**

**Chòe-ka 9-jîn kah chí-tēng táⁿ-kek**

**Nî-tō͘ MVP**

**Chòe-ka nî-tō͘ sin-lâng**

**Chòe-ka chìn-pō͘ chióng**

## Chham-khó Chu-liāu

## Gōa-pō͘ Liân-kiat
*中華職棒大聯盟全球資訊網
*
Ngô͘ Ka-lē

**Ngô͘ Ka-lē** (Hàn-jī-miâ: 吳嘉麗, 1947 nî 6 ge̍h 24 hō - 2021 nî 10 ge̍h 9 hō) sī Tâi-oân hòa-ha̍k ha̍k-chiá, Tām-kang Tāi-ha̍k Hòa-ha̍k-hē kàu-siū, hū-lú ūn-tōng-chiá, pat tam-līm Hū-lú Sin-ti Cha̍p-chì chhòng-khan sî-kî ê siā-chèng úi-oân, Hū-lú Sin-ti Ki-kim-hōe tē-it, lī kài táng-sū, kah té-saⁿ kài táng-sū-tiúⁿ, Khó-chhì-īⁿ khó-chhì úi-oân, Tâi-oân Lú Kho-ki-jîn Ha̍k-hōe lí-sū-tiúⁿ, Tâi-oân Lú-sèng-o̍h Ha̍k-hōe hōe-tiúⁿ, Hêng-chèng-īⁿ Sèng-pia̍t Pêng-téng-hōe tē-lī kài úi-oân, Hū-lú Koân-lī Chhiok-chìn Hoat-tián Ki-kim-hōe tē-káu kài siông-bū táng-sū.

I cheng-thong Thai lūi hòa-ha̍k gián-kiù, koan-chù kho-ha̍k phó͘-ki̍p kàu-io̍k, tn̂g-kî chhiòng-gī hū-lú koân-ek kah chhui-tōng sèng-pia̍t pêng-téng kàu-io̍k téng-téng.

## Ha̍k-le̍k

* Séng-li̍p Ka-gī Lú-tiong
* Kok-li̍p Tâi-oân Tāi-ha̍k Hòa-ha̍k ha̍k-sū (1969 nî)
* Wisconsin Tāi-ha̍k Hòa-ha̍k se̍k-sū (1971 nî)
* Washington Tāi-ha̍k Hòa-ha̍k phok-sū (1976 nî)

## Keng-le̍k
1976 nî tńg--lâi Tâi-oân, tī Tām-kang Tāi-ha̍k Hòa-ha̍k-hē līm-kàu, 1976 - 1982 nî tam-līm hù-kàu-siū, 1983 nî seng chiàⁿ-kàu-siū; 1986 - 1988 nî, í kàu-siū sin-hūn kiam-līm Hòa-ha̍k-hē chú-līm kah gián-kiù-só͘ só͘-tiúⁿ; 2012 nî thè-hiu. Ngô͘ kàu-siū chú-iàu ê gián-kiù léng-he̍k sī Thai lūi si̍t-bu̍t ê hòa-ha̍k cho͘-sêng, koh ùi hòa-ha̍k hun-sek ê koan-tiám, pí-kàu Tâi-oân, Tiong-kok kah sè-kài kok-tōe Thai lūi si̍t-bu̍t cho͘-sêng ê chha-ī, gián-kiù kah kàu-ha̍k lóng ū sêng-chiū. M̄-nā án-ni, 1999 nî tit-tio̍h Tiong-kok Hòa-ha̍k-hōe te̍k-pia̍t kòng-hiàn chióng, 2021 nî koh chài tit-tio̍h te̍k-sû kòng-hiàn chióng.
1982 - 1987 nî tam-līm Hū-lú Sin-ti Cha̍p-chì chhòng-khan sî-kî ê siā-bū úi-oân; 1987 - 1993 nî, tam-līm Hū-lú Sin-ti Ki-kim-hōe tē-it, tē-lī kài táng-sū, tē-saⁿ kài táng-sū-tiúⁿ.
2002 nî kám-kak lú-sèng kho-ki-lîn chi-kan khiàm-kheh hō͘-siong liân-kiat ê  koán-tō, khai-sí tiû-pī cho͘-chit lú-sèng hòa-ha̍k-ka liân-gî-hōe, ūi kiâⁿ hòa-ha̍k gián-kiù ê lú-sèng ha̍k-chiá thê-kiong chi̍t-ê pîⁿ-tâi, hō͘-siong kau-liû ha̍k-su̍t kah kàu-ha̍k keng-giām, hun-hióng kàu-ha̍k, gián-kiù kah ka-têng kiam-kò͘ ê kam-khó͘.
2002 - 2008 nî, tam-līm Khó-chhì-īⁿ tē-cha̍p kài khó-chhì úi-oân, chhui-tōng chhú-siau kúi-nā hāng kok-ka kong-bū lîn-oân khó-chhì ê sèng-pia̍t hān-chè. Chhiok-sêng Khó-chhì-īⁿ tī 2005 nî kong-pò͘ 《Kok-ka Khó-chhì Sèng-pia̍t Pêng-téng Pe̍h-phê-su》
, iā sêng-li̍p "Kok-ka Khó-chhì Sèng-pia̍t Pêng-téng Chu-sûn Úi-oân-hōe", tùi chhui-tōng bô-lūn siáⁿ-mih sèng-pia̍t lóng ū kāng-khoán chham-ka khó-chhì ê ki-hōe, éng-hióng chin chhim.
2008 nî chhòng-pān 《Tâi-oân Lú kho-ki-jîn tiān-chú-pò》; 20009 nî kám-kak tio̍h thoân-thóng sèng-pia̍t koan-liām tùi tùi lú-sèng tui-kiû bāng-sióng ê hān-chè, chhek-ūi 《Khòaⁿ-kìⁿ Lú Kho-ki-jîn: Jiok bāng, Góa ê Sè-kài Ú-tiū Tōa (Siōng, Hā)》, thàu-kè Tâi-oân lú kho-ki-jîn ê kò͘-sū, pian-chi̍p chòe tong-sî Tâi-oân hán-leh khòaⁿ-tio̍h ê í thàm-thó sèng-pia̍t kàh chit-gia̍p soán-te̍k chòe chú-tôe ê kò͘-sū ūi-pún.
Lūi-pia̍t:Tâi-oân hòa-ha̍k-ka
Ayutuxtepeque

**Ayutuxtepeque** sī El Salvador San Salvador Koān ê chi̍t ê chū-tī-thé.

Lūi-pia̍t:San Salvador Koān ê chū-tī-thé
El Porvenir (Santa Ana)

**El Porvenir** sī El Salvador Santa Ana Koān ê chi̍t ê chū-tī-thé.

Lūi-pia̍t:Santa Ana Koān ê chū-tī-thé
Pak Caribe Hái-kîⁿ Chū-tī-khu

**Pak Caribe Hái-kîⁿ Chū-tī-khu** (Se-pan-gâ-gí: **) sī Nicaragua ê chi̍t ê chū-tī-khu.


Lūi-pia̍t:Nicaragua ê koān
Má Kia̍t-sim

**Má Kia̍t-sim** (), sī Tâi-oân ê chit-gia̍p iá-kiû soán-chhiú, seⁿ tī Hoa-liân-koān Toh-khe-hiong, sī Bunun-cho̍k lâng, bo̍k-chiân tī Tiong-hôa Chit-pāng Lo̍k-thian Thô-oân hāu-le̍k, siú-pī ūi-tì sī saⁿ-lúi-chhiú, iû-kek-chhiú. Tī 2020 nî Kùi-tiong Soán-siù lāi-té hō͘ Lo̍k-thian Thô-oân í tē-1-lûn tē-5-ūi kéng tio̍h.

## Seng-gâi
I ê iá-kiû seng-gâi sī tùi Hoa-liân-koān Kong-ho̍k Kok-sió khai-sí, tī chheng-siàu-pāng sî-kî tha̍k Kong-ho̍k Kok-tiong, pēng-chhiáⁿ tī 2014 nî sin-chhéng thong-kòe tit-tio̍h *Tē-1-kài Chiu Su-chê Iá-kiû Chióng-ha̍k-kim*, 2015 nî chiap-siū chêng Hiaⁿ-tī Chhiūⁿ Ji̍t-che̍k tâu-chhiú Ióng-hū Thiat () kah Tiong-sìn Hiaⁿ-tī kiû-oân Chiu Su-chê tī Hoa-liân kiû-tiûⁿ kí-hêng ê chéng-chí kiû-oân chhek-chhì, tùi tha̍k kok-tiong ê Má Kia̍t-sim chin ū ìn-siōng, mā hō͘ in ū kā Má Kia̍t-sim sàng khì Ji̍t-pún phah-kiû ê siūⁿ-hoat, m̄-koh chòe-āu Má Kia̍t-sim koat-tēng khì tha̍k tī Ko-hiông-chhī ê Phó͘-mn̂g Tiong-ha̍k.

Chheng-pāng sî-kî ê Má Kia̍t-sim tī 2018 nî ê Ko-tiong Iá-kiû Liân-sài tit-tio̍h chòe-ka 10-jîn saⁿ-lúi-chhiú, tī 2020 nî koh tit-tio̍h chòe-ka 10-jîn iû-kek-chhiú, kah kâng-sèⁿ tān-sī bô hiat-iân koan-hē ê Má Kong cho͘-sêng 4, 5-hoan liân-sòaⁿ. Tī ko-tiong tit-beh pit-gia̍p ê sî, Má Kia̍t-sim koat-tēng chham-ka Tiong-hôa Chit-pāng soán-siù-hōe. Lo̍h-bóe tī 7 goe̍h 20 ê soán-siù-hōe téng-koân, Má Kia̍t-sim í tē-1-lûn tē-5-ūi hō͘ Lo̍k-thian Thô-oân kéng tio̍h. 2020 nî 9 goe̍h 18, Má Kia̍t-sim kah Lo̍k-thian Thô-oân ta̍t-sêng ka-bêng kiōng-sek, í chhiam-iok-kim 480-bān, goe̍h-kip 8-bān, ka-siōng kek-lē chióng-kim 100-bān kho͘ ê ha̍p-iok chèng-sek ka-bêng.

2020 nî 10 goe̍h 17, tī Thô-hn̂g Kok-chè Iá-kiû-tiûⁿ tùi-chiàn Tiong-sìn Hiaⁿ-tī ê pí-sài, sī i thâu-chi̍t-pái tī chit-pāng it-kun chhut-sài, chò sian-hoat gō͘-hoan iû-kek-chhiú, pēng-chhiáⁿ tī 2-kio̍k-siōng thâu-chi̍t-è táⁿ-se̍k bīn-tùi de Paula tio̍h khà chhut an-táⁿ. Sui-jiân chiàⁿ-phah tó-phah lóng ē-sái, m̄-koh i tī chit-pāng it-kun chú-iàu lóng-sī chiàⁿ-phah, it-ti̍t-kàu 2022 nî 10 goe̍h 22, tī Lo̍k-thian Thô-hn̂g Iá-kiû-tiûⁿ tùi-chiàn Bī-choân Liông ê pí-sài chiah tī 12-kio̍k-hā thâu-chi̍t-pái iōng tò-phah ê sin-hūn chiūⁿ-tiûⁿ.

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat
Guácimo Kūn

**Guácimo** sī Costa Rica Limón Séng ê chi̍t ê kūn (*cantón*).


Lūi-pia̍t:Limón Séng ê kūn
Yemen ê séng

Yemen hun-chò 21 ê séng (muhafazah) kap siú-to͘ Sana'a.

1. Aden Séng

2. 'Amran Séng

3. Abyan Séng

4. Dhale Séng（Ad-Dāli）

5. Al Bayda Séng

6. Al Hudaydah Séng

7. Al Jawf Séng

8. Al Mahrah Séng

9. Al Mahwit Séng

11. Dhamar Séng

12. Hadramaut Séng

13. Hajjah Séng

14. Ibb Séng

15. Lahij Séng

16. Ma'rib Séng

17. Raymah Séng

18. Sa'dah Séng

19. Sana'a Séng

20. Shabwah Séng

21. Taiz Séng

22. Socotra Séng

## Siú-to͘
10. Sana'a（Amanat Al Asimah）
Hàn-lô-lām

**Hàn-lô-lām** (á-sī **Hàn-lô lām-siá**, **Hàn-lô**; Hàn-lô-lām: **漢lô**) sī ēng Hàn-jī kap Lô-má-jī chò-hóe siá Tâi-oân Tâi-gí á-sī Bân-lâm-gí ê su-siá hong-keh. Chú-iāu--ê hong-hoat sī kā Hàn-jī-sû iōng hàn-jī, gōa-lâi-gú ēng lô-má-jī siá, m̄-kò chāi-lâi kò͘-iú-sû tiō chiàu chok-chiá ê hong-keh, koat-tēng siá-chò lô-má-jī á sī hàn-jī. Kheh-gí mā ū kâng-khoán--ê hong-keh. Tī 2025 nî 4 goe̍h 24 ji̍t, ISO 15924 ke-thiⁿ tāi-bé "Hntl" (Hoân-thé hàn-jī kap La-teng jī-bó lām-siá), thang chí chit khoán su-siá hong-sek.

## Lē
### Tâi-gí/Bân-lâm-gí
Ē-kha sī Sèng-keng Pa Khek-lé e̍k-pún ê Chú-tó-bûn, khó-lêng ê hàn-lô siá-hoat (Hoân-thé hàn-jī kap Pe̍h-ōe-jī):
:Goán tī天ni̍h ê Pē，願Lí ê名聖，
:Lí ê國臨kàu。
:Lí ê旨意得成，tī地ni̍h親像tī天ni̍h。
:Goán ê日食，kin-á日hō͘ goán。
:赦免goán ê辜負，親像goán ia̍h有赦免辜負goán ê lâng。
:莫得chhōa goán入tī試，tio̍h救goán脫離hit ê pháiⁿ--ê. 
:（因為國、權能、榮光lóng是Lí ê，代代bô盡。Amen。）

Pí-kàu lô-má-jī pán-pún:
: Goán tī thiⁿ-ni̍h ê Pē, Goān Lí ê miâ sèng.
: Lí ê kok lîm-kàu.
: Lí ê chí-ì tit chiâⁿ, tī tōe-ni̍h chhin-chhiūⁿ tī thiⁿ-ni̍h. 
: Goán ê ji̍t-si̍t, kin-á-ji̍t hō͘ goán. 
: Sià-bián goán ê ko͘-hū, chhin-chhiūⁿ goán ia̍h ū sià-bián ko͘-hū goán ê lâng. 
: Bo̍h-tit chhōa goán ji̍p tī chhì, tio̍h kiù goán thoat-lī hit ê pháiⁿ--ê. 
: (In-ūi kok, kôan-lêng, êng-kng lóng sī Lí ê, tāi-tāi bô-chīn. Amen.)

### Kheh-gí
Kheh-gí (Sì-koān-khiuⁿ, 四縣腔)--ê lē:

* Hàn-lô (Hoân-thé Hàn-jī kap Kheh-gí Pe̍h-ōe-jī): Liá cha̍k黃梨tông好食。
* Lô-má-jī: Liá cha̍k vùng-lì tông hó-sṳ̍t.
* Hàn-jī: 這隻黃梨當好食。
: Ì-sù: Chit ê ông-lâi chin hó-chia̍h.

## Chù-kha

Lūi-pia̍t:Tâi-gí
Lūi-pia̍t:Hàn-jī
Lūi-pia̍t:Lô-má-jī
Arad Koān (Gerash Kūn)

**Arad Koān** () sī Iran Islam Kiōng-hô-kok Fars Séng Gerash Kūn ê chi̍t ê koān (*[[bakhsh]]*). Tī 2016 nî phó͘-cha ê sî-chūn, chit-ê koān ū 2019 ê jîn-ke, chóng-kiōng 7029 ê lâng tòa.

## Chham-khó

Lūi-pia̍t:Fars Séng ê koān
Lūi-pia̍t:Gerash Kūn
Tiān-chú-chheh

**Tiān-chú-chheh** sī tiān-chú tóng-àn hêng-sek ê chheh,bô su-iàu iōng chóa ìn chhut-lai, ē-tàng tī tiān-chú siat-pī téng-thâu khòaⁿ chheh,chhin-chhiūⁿ tī tiān-náu, chhiú-ki-á kap tiān-chú oa̍t-tho̍k-khì téng-thâu tha̍k-chheh.

Chit-má tû-liáu ē-tàng ēng ba̍k-chiu tha̍k, mā sī ē-tàng ēng hīⁿ-á thiaⁿ, chin-chiàⁿ piān-lī.

Kah chóa-chheh pí-kàu, tiān-chú-chheh bô hêng-thé, mā bô tāng-liông, kheng-piān koh hó chah, sûi-sî sûi-tī siūⁿ-beh tha̍k-chheh tō ē-tàng tha̍k.Pêng-sî mā bē tìn-lō͘.

Lūi-pia̍t:Chheh
Lūi-pia̍t:Tiān-chú chhut-pán